6. schôdza NR SR - 3. deň - A. dopoludnia
Dátum: 2023-12-08
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

166. Ďakujem pekne. Milé kolegyne, milí kolegovia... ešte zostaňte, pani Cigániková, jednu faktickú by som od vás chcel. Nestíhate, škoda. No, musím povedať, že naozaj chcem poďakovať kolegom, ktorí dávajú faktické poznámky, lebo toto je téma, ktorá si zaslúži faktické poznámky. Verím, že aj pani kolegyne teraz, čo prišli, dajú faktickú poznámku na mňa, pretože moje vystúpenie nebude tak naozaj adresné a také komplexne-flexibilne-latentno-ukážkové, ako mal pán kolega Hlina, ale už som to spomínal, že ja som tiež osem rokov robil v obecnom zastupiteľstve poslanca, ktorý mal na starosti komisiu pre životné prostredie, a my sme napríklad robili také veci, že sme našim, s našou neziskovou, neziskovou organizáciou pozbierali odpad dookola, vyčistili potok. Bola to neziskovka a vidíte, čo ide robiť táto vláda s neziskovkami. Chcú ich zrušiť. A prečo ich chcú zrušiť? No lebo neziskovky jednoducho im nejdú po ruke. Všetky neziskovky nám, aj teda mňa Soros z Ameriky organizuje a posiela mi na čistenie potoka takú kefu. To, čo predviedol pán Kmec na pána Hlinu, je len ukážka arogancie, ukážka toho, ako sa správajú. On ani nepočúva teraz, on sa tam teraz baví s Gašparom aj s tým ďalším poslancom. Aj to je to, že by mal počúvať ako predkladateľ, aby mohol prípadne reagovať. Ale on to má na saláme. To je ich, to je ich, to je to, čo tu rozprávajú. Minule tu, keď som tu rozprával, tak Pellegrini sa tam bavil. Keď som povedal, že Pellegrini ma nepočúva, ja vás počúvam , a o 30 sekúnd zase sa bavil. Ale povedal, že tu zavedú novú kultúru. A novú kultúru zavádzajú aj týmto. Životné prostredie je jedna z najdôležitejších súčastí nášho života. Kde chcete žiť? Chcete žiť niekde, kde nemôžte piť čistú vodu? Chcete mať pozemok, ktorý je špinavý? No nie. Ale tento zákon rieši špinavé iné veci. Nerieši tých obyčajných ľudí, ktorí si kúpili tie pozemky, ktoré, ktorí zreštituovali tie pozemky. Rieši Babiša a rieši Tarabových kamošov a rieši Tarabove cesty do Dubaja, aby mohol chodiť do Dubaja často, myslím, že sú tam aj s poradkyňou Romanou, ale to, však to je jeho vec. Dôležité je, že ten zákon je naozaj kšeftársky. To nie je o tom, že... a ja vám ďakujem za faktické, ktoré mi tu teraz udelíte všetci. To nie je o tom, že ten zákon je dobrý, je veľmi-veľmi zlý. Ja by som si dovolil prečítať pánovi, čo mu vadia škriekajúci poslanci, čo je environmentálna záťaž. Environmentálna záťaž... nevyrušujem vás, pán Gašpar? Nevyrušujem vás. Lebo vy mňa vyrušujete. Naozaj, Tibor, vyrušujete ma. Tak choďte vonku sa baviť, keď nechcete počúvať. (Reakcia z pléna.) A vás sa kto na čo spytoval? Vráťte mi čas, prosím vás pekne. Môžte mi vrátiť čas? Môžte mi vrátiť čas, prosím vás...? Šimečka, Martin, podpredseda NR SR Poprosím technický úsek vrátiť pár sekúnd teda pánovi poslancovi. Pročko, Jozef, poslanec NR SR Nie pár sekúnd, to boli tri minúty. (Smiech v sále a reakcie z pléna.) Nevyrušujte, Habánik, tu nie ste v aute, kde bijete poslancov. Ukľudnite sa, Habánik. (Reakcie z pléna.) Šimečka, Martin, podpredseda NR SR Pán Pročko, venujte sa svojmu vystúpeniu, prosím. Pročko, Jozef, poslanec NR SR Ale dobre, však ja viem, ale tak nech mi toto, nech ma nevyrušujú. Šimečka, Martin, podpredseda NR SR Poprosím ostatných kolegov o ticho v rokovacej sále. Pročko, Jozef, poslanec NR SR Ďakujem. Čiže environmentálna... však kľudne môžete dať, Gašpar, dajte mi faktickú, ja vám rád odpoviem. Environmentálna záťaž je v zmysle geologického zákona zadefinovaná ako znečistenie územia spôsobené činnosťou človeka. Činnosťou človeka. A my ľudia svojou činnosťou, svojou nezodpovednosťou sme si spravili, my, moja stará mama to dobre hovorila, že my si kakáme do taniera, z ktorého jeme. A oni tú kakaničku chcú odpratať za naše peniaze. Za naše peniaze pre ich biznismenov. To nie je o tom, že štát naozaj rozdelí a dá, dá aj Paľkovi, Jankovi, Ferkovi, ktorí majú malé pozemky, aby to bolo rovno, rovnoprávne. Nie. Oni to budú robiť takýmto nechutným spôsobom. Nieže nechutným, odporným, zákerným spôsobom, lebo na to sa nedá nič iné povedať. Dnes tu už aj zaznelo také, že tu niekto škrieka a rozprávali, kto ako vystupuje. No ja, ja mám hlasný, hlasný prejav, ja tiež zozadu niekedy poviem, ale keď mi tu, keď ma tu nazýva šukaj eš... nie šukaj, jak sa volá? Šutaj Eštok keď ma nazýva, že som šašo, no tak, tak sa mu ozvem. Ale ja som nikdy tohto pána nenazval, že je šašo. Ale čo rozprávam, že sú zlodeji. A viete, prečo rozprávam, že sú zlodeji? Viete, kto to o nich povedal? Počiatek. Čo povedal Počiatek v tej nahrávke s Trnkom? Že Fico a Slota sú zlodeji, že udr... ďalej nepoviem, lebo by ma dehonestovali, že tu udr... dva milióny korún. Slota s Ficom. A ešte Slota oholil Fica o pol, pol, pol. No tak ste zlodeji, keď vás, veď to vás, vás sám váš minister nazval, že ste zlodeji. No tak ste zlodeji. Veď on potvrdil, že ste ukradli tie peniaze, nie ja. Takže nazvať zlodeja zlodejom je morálne správne a zodpovedné. Dali ste mi faktickú, pani Kolíková? Prosím vás, dajte mi faktickú, lebo potreboval by som s vami, niečo vám chcem povedať. Dôležitú faktickú mi dajte. Máte na to ešte štyri minúty. Necho... nie, ja nejdem preč. Čiže environmentálna záťaž je naozaj záťaž na obyvateľoch Slovenska. A poďme ju odstraňovať spravodlivo, poďme ju odstraňovať spôsobom, ktorý naozaj vo vyspelej krajine pomôže každému. Ja si myslím, že my sme vyspelá krajina, aj keď teda za čias Fica a Mečiara nám inteligencia odišla do zahraničia a ja mám plno spolužiakov, ktorí, ktorých deti sa sem nechcú vrátiť, a teda zvlášť teraz, keď písala mi dcéra jedného, že, Jožo, preboha, prosím ťa, to čo tam ten Fico robí? Hovorím, no nič. Chce sa zachrániť, chce si zachrániť svoju kožu. No a kožu iných, bohatých Babišových a iných kamošov zachraňuje tuná Taraba. Teda nie tuná, Taraba je v Dubaji, ten zachraňuje tam iné veci. Ja som tak rozmýšľal, keď ste, pán Hlina, hovorili o tom, že je v Dubaji, lebo to som nevedel, tak aj mňa napadlo, že čo tam ten Taraba môže robiť, čo je také dôležité, či tam neniesol nejaké igelitky aj on. (Reakcia z pléna.) Povedzte tomu maličkému, že sa s ním nerozprávam teraz. Vidíte, maličký som povedal. No, dajte faktickú pán Kvorka. Stlačte také, že faktická a vystúpte. No, a to je jeden z tých. Vidíte, vykrikuje stále, ale nikto ho nenapomenie, nikto mu nepovie, že nech nevykrikuje. Čas mi nevrátia. No vidíte, keď vykrikuje. Veľmi dôležité, veľmi dôležité je... vyrušujete ma zase? (Rečník sa obrátil smerom dozadu napravo.) Prečo ma vy stále vyrušujete? Vysvetlimite, vysvetlite mi to. Áno, vy. Takže chcem sa vrátiť k téme od toho, ako tu vykrikujú, téma je environmentálna záťaž a Tarabov pokus urobiť zákon, v ktorom pomôže svojim ľuďom, svojim ľuďom. Lebo už som to vo faktickej hovoril, že kto je Taraba. Taraba bol v ĽSNS, bol fašista, potom bol ŽIVOT, nie predtým bol ŽKŽDKDŽP, niečo také ako kresťan, skrýval sa za Boha, sprivatizoval si Boha. Potom bol v ĽSNS, aj tam sa skrývali za Boha. Taraba vždy o Bohu veľmi rád rozpráva, ale ja si myslím, že Boh sa musí zaňho hanbiť. Potom bol ŽIVOT a teraz je SNS. Teraz je v strane, o ktorej rozprával v zákulisí, že on vie, čo je Danko. Teraz je v tej strane, ktorá mala najviac ministrov zatvorených, v tej strane, kde sú obvinení ľudia, ktorí práveže z kšeftovania s pozemkami, z kšeftovania s... so slovenským národným majetkom táto Slovenská národná strana kšeftuje. Toto je, toto je ukážkový príklad toho, čo nám bude predkladať táto vládna garnitúra. Bude predkladať zákony, ktoré sú veľmi sofistikované, veľmi sofistikované. Tak ako ukryjú teraz do trestného, nie do trestného, ale do zriadenia ministerstva životného, ministerstva školstva a cestovného ruchu, ako tam skryli tú SIS-ku. Áá, viete, aký bude Migeľ spokojný? To bude aj s celou rodinou siskárskou. Toto sa bude, to bude eňo-neňo. A oni takýmto spôsobom, oni takýmto spôsobom pokútnym do tých zákonov budú dávať svoje kšefty. A je aj na vás, milé kolegyne a milí kolegovia, veľmi pozorne na to pozerajte, vy, čo ste odborníci na právo, vy, čo ste odborníci na, na verejnú správu, vy, čo ste odborníci na životné prostredie, prosím vás pekne, pozorne pozerajte tie zákony, pretože ja ako odborník na kultúru a odborník na šport a na školstvo, dva roky som učil, tak ten zákon, zriadenie nového ministerstva školstva je taký kšeft pre Danka, že až strach. Milí kolegovia, ďakujem, že mi teraz stlačíte faktické poznámky a že budete na mňa reagovať. Ďakujem veľmi pekne.